
TORDON ÁKOS: 


HÚSVÉT EXPRESSZ 


ÉLT-VOLT egy nyugalmazott állomásfőnök, 
aki élt-halt a mozdonyfüttyért. A legszíve- 
sebben napestig mozdonyfüttyöt hallgatott 
volna. De csak madárfüttyöt hallgathatott, 
mert egy rég elfeledett, rég megszüntetett 
szárnyvonal mentén lakott, egy réges-régi 
állomásépületben. Az állomásról is meg- 
feledkeztek, akárcsak a szárnyvonal egyet- 
len, közeli s ugyancsak nyugdíjas alagútjáról. 
Még szerencse, hogy az állomásfőnök nyug- 
díjáról nem feledkeztek meg, mert különben 
feleségestül kopott volna fel az álla. Így azon- 
ban volt mit a tejbe aprítaniuk. 

Az állomásfőnökné bevásárolt, sütött- 
-főzött, mosogatott, tyúkot tartott, mosott- 
-vasalt, takarított. S ha bántotta valami, csak 
az bántotta, hogy súlyos mozdonyfütty- 
hiányban szenvedő ura egészségi állapota 
egyre jobban romlik. Mert a nyugalmazott 
állomásfőnök, a vak is láthatta, napról napra 
szomorúbb lett, és az ekkora nagy szomo- 
rúság, ugyebár, kész betegség. 

Az állomásfőnökné egyfolytában azon tör- 
te a fejét, hogyan, mivel vidíthatná fel a fér- 
jét? S míg ő hasztalan törte a fejét, a tyúkjai 
egyfolytában tojtak. Ennyi tojást még nem 
látott együtt a világ! Még szerencse, hogy 
eszébe jutott a kiszolgált alagút, azt ren- 
dezte be tojásraktárnak. 

Megörült az alagút, hogy végre megint 


használják valaminek, valamire, s így nem 
telik el haszontalanul az élete. Hálából bele- 
duruzsolta az állomásfőnökné fülébe: torta- 
kerekű beiglivonatot süssön húsvétra az urá- 
nak, hátha ezzel sikerül őt felvidítania! 

Az állomásfőnökné megfogadta a tanácsot, 
és annyi tortát, annyi beiglit sütött, ameny- 
nyit Debrecenben, Miskolcon, Kecskeméten 
és Szegeden együttesen sem sütnek a házi- 
asszonyok. A rengeteg tortát, beiglit titkon 
mind az alagútba hordta, s ott rejtette el 
az ura szeme elől. Aztán egy zseblámpa és 
egy kimustrált bakterlámpa fényénél, időt 
s fáradságot nem kímélve, elkészítette a 
kalácsvonatot. 

Gyönyörűre sikeredett a mákoskalács- 
-kürtős, dobostorta kerekű, habtekercs-du- 
gattyús kalácsmozdony! Örült az állomás- 
főnökné, örült a süteményből készült moz- 
dony, s örömében olyan boldog, olyan vidám 
és olyan hangos mozdonyfüttyöt hallatott, 
hogy még az alagút is majd belesiketült 
a füttyszóba. 

A beiglivagonok is gyönyörűre sikered- 
tek, a diósak is, a mákosak is. Az állomás- 
főnökné a legszívesebben egy álló héten át 
gyönyörködött volna bennük, de vacsorát 
kellett adnia az urának. Sietve hátat fordí- 
tott hát a tojásraktárnak berendezett és a ka- 
lácsvonatnak rejtőhelyet adó öreg alagútnak. 


Az állomásfőnök a legdíszesebb egyen- 
ruhájában ült le az asztalhoz tejbedara kását 
vacsorázni. 

— Azért bújtam bele — magyarázta a fe- 
leségének —, mert alkonyattájt a világ leg- 
szebb mozdonyfüttyét hallottam... Bár 
az is lehet, hogy csak a fülem csengett. . . 

Az állomásfőnökné oly vidáman kanalazta 
a lekváros tejbegrízt, hogy egyszeriben lek- 
várbajusz nőtt az orra alá. 

— Már miért csengett volna a füled, édes 
uram — mosolyogta lekvárbajusza alatt. — 
Én mindig hittem a csodákban. . . 

Elmúlt a nagypéntek, kinyílt a gólyahír. 
Elmúlt a nagyszombat, mit ígér a pipitér: 
napsütötte szép húsvétot, avagy esőst, bo- 
rúsat? fi 

Ám hiába sütött a nap húsvét vasárnapján, 
az állomásfőnökné könnyesőt záporozott: 
könnytócsák csillogtak az állomás körül. 
Az állomásfőnök is bosszús-borúsan bámult 
maga elé, mert húsvéti beigli nélkül nem 
húsvét a húsvét! Márpedig beigli nem került 
az ünnepi asztalra! 

Sírt-rítt az állomásfőnökné: mazsolástul, 
dióstul és mákostul, tortakerekestül, por- 
cukrostul, krémestül eltűnt a beiglivonat 
a fekete alagútból! És mind egy szálig eltűn- 
tek a tojások is! 

Tán egy 7 x7 fejű sárkányt kellett volna 
strázsának felfogadnom — gondolta a két- 
ségbeesett állomásfőnökné. De hol talál 
az ember manapság sárkányokat, még a me- 
sekönyvekben is csak el-elvétve, vélte magá- . : 
ban a könnyeit ontó szerencsétlen teremtés.  . 

Kedvenc tyúkjai se tudták megvigasz- 
talni. Sem a kendermagosok, sem a korom- 
feketék, sem a hófehérek, sem a veresbar- 
: nák, sem a szürkék, sem a tarkák! Ha leg- 
— 5 alább a kakas kukorékolt volna, amikor 
ve rablók elrabolták a vonatot és a tömérdek 
? e eftoláse Avagy most tojnának gyorsan a tyú- 
5" rkocskák, mert a beiglihez tojás kell. 
D.T" — Deatyúkocskák ünnepeltek, húsvétoltak, 

37. s eszük ágában sem volt tojást tojni! 

Duzzogott az állomásfőnök, s elhatá- 
rozta, dehogy locsolja meg másnap az asz- 
szonyt! Nem éri meg a szagos vizet az olyan 
feleség, aki megfeledkezik a húsvéti beigli- 
"ről. 

Mérgesen aludt el a férj, sírva a feleség. 
77 :- Ki tudja, mi történt volna, ha nem a világ 
- legszebb mozdonyfüttyére ébrednek fel hús- 
véthétfőn 


(7 A füttye pizsamában szaladt ki az öreg 
)) állomásfőnök az állomás elé, és nem akart 


gő 


hinni a szemének, amikor a szolgálaton kí- 
vüli vén alagútból füttyögve és pöfögve egy 
valódi beiglivonat robogott ki! Az állomás- 
főnökné sem akart hinni a szemének, amikor 
az emeleti ablakból megpillantotta a vonatot. 
Csodálkozott, majd észbe kapott, és sietve 
ledobta urának a sapkát és a köpenyt, hogy 
ne kelljen egy szál pizsamában szégyenkez- 
nie a begördülő vonat előtt. Eztán folytatta 
a csodálkozást: miképpen eshetett meg, 
hogy valódi nagyságú vonattá vált a maga 
csinálta kis kalácsvonat??? 

Közben, csodák csodája, megszólalt a tíz 
éve nem használt hangosbemondó. Ezt re- 


csegte a hangszórója: , Húsvét expressz ér- 
kezik a maradék vágányra! A maradék vá- 
gány mellett tessék vigyázni!" 

Ki látott már ilyen csodát: a nyugalmazott 
állomásra begördült a Húsvét expressz! Moz- 
donyfüttyel, mozdonyfüsttel, tortakerék dü- 
börgéssel! 

A nyugdíjas állomásfőnök peckesen, fiata- 
losan tisztelgett az expressznek. A beigli- 
mozdonyból kihajolt a mozdonyvezető: egy 
nagy fülű, agg, nyugalmazott húsvéti nyúl! 
Az ablakból kihajoltak az utasok: sárgapihés 
húsvéti csibék, gyönyörű csokoládé nyu- 
szik és csokoládé bárányok, és a csomag- 
tartókból kivirítottak a világ legszebb hímes 
tojásai! 

Az állomásfőnökné felöltözött, leszaladt, 


és beiglit akart szelni a mozdonyból. De afér- 
je nem engedte, átkarolta, és a legfinomabb 
kölnivízzel alaposan meglocsolta. Hopp! 
a legszebb hímes tojás kiugrott az ablakon, 
az állomásfőnökné elkapta, és a férjének 
adta: 

— Köszönöm a locsolást, érte itt a hímes 
tojás! 

Mielőtt az állomásfőnök megköszönhette 
volna, megszólalt ahangosbemondó: , Tessék 
beszállni! A Húsvét expresszvonat azonnal 
indul!" 

Az állomásfőnökék gondoltak egyet, és 
beszálltak. 

Vonatoztak. Hogy meddig? Húsvét után 
kiskeddig. Keddrekedden leszálltak, s Kedd- 
rekeddről erdőn-mezőn szépen Tazauktelale 

DUBRAVECZ ATTILA: 


A kis papagáj 
papája 

a papagáj 
A kis papagáj 
mamája 

a mama-gáj 
Nagypapája 
— lehet-e más? — 
csakis 

a 


nagypapa-gáj . . . 

Tejet ivott 
a vöcsök 


Szűk nyakú volt 
a köcsög 


Bent szorult 
a vöcsök feje 


Kiborult 
a köcsög teje: 


Háromhónapos lehettem. Untam már 
a babusgatást. Fogtam hát magam, és kiug- 
rottam a bölcsőből. Ott lógott a szögön egy 
keshedt, folt hátán folt tarisznya. Levágtam 
vagy tíz ujjnyit a paprikás szalonnából, és 
a bugylibicskámmal együtt zsupsz! bele 
a tarisznyába. Felrántottam öregapám vén- 
séges vén csizmáját, és isten véled, kapufél- 
fa! útra keltem. 

Amint mentem, mendegéltem, megbot- 
lottam egy tökmagban, orra buktam, s mi 
tagadás, három zápfogam kiköptem. No, de 
sebaj! Nem olyan fából faragtak, hogy akár 
csak egy cseppet is elszontyolodtam volna. 
Pödörtem egyet a bajuszomon, s gyerünk 
tovább! 

Hát, amint így bandukoltam, egyszer csak 
háromfelé ágazott az út. , Hű! — vakartam 
a kobakom — most aztán mitévő legyek? 

Ha erre megyek, az is rossz, ha arra, az tán 
még rosszabb, ha amarra, a legrosszabb." 
Elindultam hát az orrom után — a negyedik 
irányba. § 

"Ám alig tettem pár lépést, széles folyó 
állta utam. , No, öcsém, öregember leszel, 
mire ezen átvergődsz!" Már éppen vissza 
akartam fordulni, mikor eszembe jutott, van 
nekem egy kedves bugylibicskám. Kinyitot- 
tam: épp elért a túlsó partig. Csak át kellett 
sétálnom rajta. § 

Lefújtam a port a bugylibicskámról, és 
odébbálltam. ; 

Egyszerre csak éktelen robajt hallottam. 
Mintha százakós hordókat gurítgattak volna." 


k 

a Már csak megnézem, mi az" — gondol- 
tam, éselindultama zajirányába. Három nap 


. és három éjjel kutyagoltam, s negyedik nap 
. — hajnaltájban egy limbes-lombos vén fa alá 
. — érkeztem. 


Egy szúnyog hevert alatta: nagyobb volt, 


. mint egy elefánt, és úgy horkolt, úgy hor- 


tyogott, hogy fel-le billegtek az ágak. 

Nem fértem a bőrömbe, letéptem egy 
zöld fűszálat, és megbirizgáltam vele a szú- 
nyog bibircsókos orrát. Hej, bárcsak ne tet- 
tem volna! Ha-a-a-a-a-apppppccci! — tüsz- 
szentett a szúnyog, de akkorát, hogy het- 
venhét mérföldre röpített a szele. "És mire 
nagy nehezen magamhoz tértem, a szúnyog 


újból elprüsszentette magát, én meg vissza- 
pottyantam — egyenest melléje. 

— Ennek a fele sem tréfa! — motyogtam 
holtra rémülve —, hisz ha még egyet prüsz- 
szent ez a beste féreg, kisunokáimnak sose 


. lesz nagyapjuk! 


De nem tüsszentett többet, alját; akát 
a bunda. 

Nagy kő esett le a szívemről, és ha már le- 
esett, nosza, kaptam magam, és mindjárt rá 
is telepedtem. Már épp nekikészülődtem, 
hogy egyek, amikor egy veréb szállt arra, és 
se szó, se beszéd, kikapta a kezemből a ta- 
risznyát, és huss! Mire felocsúdtam, fent 
csücsült már az ág hegyén, és a szalonnám 
eszegette a bugylibicskámmal. 

Ha a veréb a szalonnám fel nem falta volna, 
akkor tán az én mesém is tovább tartott 
volna. 

KOLTAI ÉVA rajza 


CSIKÓ SÁNDOR: 


Mikor az ég alja üres 
születik egy tapsifüles 


Mikor az ég alján fényt lát 
megkíván egy sárgarépát 


Mikor az ég fénye gyenge 
elindul a rengetegbe 


Mikor az ég alja sárga 
inába száll bátorsága 

Mikor az ég éjbe úszik 
örömében nagyot ugrik 


Mert hol az ég alja tüzes 
ül egy másik tapsifüles 


A szovjet gyerekek , Vidám képecskék" című újságának szer- 
kesztői és olvasói köszöntik a magyar gyerekeket a Dörmögő 
Dömötör 25. születésnapján. Ezen a szép ünnepen veletek örül 
és veletek játszik a Vidám Képecskék egész vidám társasága: 
Ceruza, Hagymácska, Pinokkió, Kisvirág, a Robotember és a 
többiek. Ők a szovjet gyerekek játszótársai, olyanok, mint nek- 
tek Fickó és Mackó, az öreg Dörmögő, Berci, Marci meg Borika! 
Nézzétek csak, még a kismadarak és a virágok is milyen jóked- 
vűek! Most örüljünk, nevessünk, játsszunk együtt valamennyien! 

Születésnapi ajándékul ezt a vidám képet és az itt következő 
szép verseket kaptuk szovjet barátainktól. 

JEKATYERINA KARGANOVA: gjaloljanak a madarak . . . 


Madárdalolást akarok, 

és zengjenek a patakok, 

az égbolt égszínkék legyen tavasszal, 
csillogjanak a kis folyók, Í 
lepkék játsszanak fogót, 

harmatot hintsen a rétre a hajnal. 


Süssön melegen a nap, 

zöldüljön ki a nyírfagally, 

a tüskés kis sünt rejtse el a fenyő, 
a mókuska ugrándozzon, 

a szivárvány fent ragyogjon, 

és vígan zuhogjon a nyári eső. 


Mindenki mindig örüljön, 

minden vágyuk teljesüljön, 

szépeket álmodjanak a gyerekek, — 
jó időt hozzon a reggel, 

anyukám nevetve keljen, 

háborúk soha többé ne legyenek. 


ALEKSZANDR PROKOFJEV: 
Vetélkedő tánc 


Nap-napocska, napözön. 
Nyulacska ül a rönkön. 


Kijött Galocska a rétre, 


szürke nyuszi nézte, nézte. 


Galocska egy dalt dalolt, 
kis kezében kendő volt. 


És Galjától nem messzi, 
ült a rönkön a nyuszi. 


Ilyen táncot, igazit, 
sose látott a nyuszink. 


Ahogy táncolt Galocska, 


ÚTMUTATÓ A MELLÉKLETHEZ 


Találkoztál már valaha Maruszja babával? 
Ha még nem ismernéd, most bemutatjuk őt 
kislányaival együtt. A szovjet gyerekek ked- 
ves játéka ez a babasorozat, amely eredetileg 
fából készül, és érdekessége, hogy a legna- 
gyobb babában egyre kisebbek rejtőznek. 

Papírból is készíthetsz magadnak hason- 
lót, és sokféleképpen játszhatsz vele. 

Először is vágd körül lapunk mellékletén 
mind az öt baba körvonalát, aztán hajtogasd 
hátra a fehér nyelvecskéket a szaggatott vo- 
nalak mentén. Kend be ragasztóval a rózsa- 
színnel vonalazott részeket, és ragassz be- 
lőlük zsebet a baba hátára. 

Ha megszáradtak a zsebek, nagyság szerint 
sorba rakhatod a babákat, aztán mindegyik 
,beleugorhat" az előző zsebébe. Így egy 
pillanat alatt láthatatlanná teheted, később 
pedig ismét, ,elővarázsolhatod" a kislányo- 
kat. 

Körbe is állíthatod őket, és elénekel- 
heted: Áll egy ifjú nyírfa a réten. . . 

—-HÚSVÉTI szét 


Kel színű BUKAS Advbl HIRA vágjb ki egy körülbelül. Hi 
. 10x15 cm nagyságú négyzetet, és ragassz rá sárga papírból csi- 
befejet. Ezután vágj ki fehér vagy piros kemény papírból két 
fél tojást, úgy, hogy a zegzugos törésvonalak fedjék egymást. 
Az alsó felet ragaszd a csirkefej alá, a felsőt pedig erősítsd milton- " 
kapoccsal az alsó rész szélére. Így a fedél szabadon foroghat a fel-. ! 
erősítés körül, és kívánságodra akárhányszor előbújhat a kis- ; 


csibe. Beküldte: RÓNAI TIBOR 


Kóny, általános iskola 
i 
; 


e E ark öslg? VAYONszítent ie élte DES 


Ez az ajándékkosárka egy mosószeres flakon aljában , ül", csak ki 
kell vágni belőle! Ha a BIP-es flakont meleg vízzel jól kimossák, 
megpuhul; ollóval könnyen vágható. Az ötlet alapja az a felis- 
merés, hogy a flakon oldalain látható két hosszú mélyedés a 
nyuszi kajla füléhez hasonlít! 

Kérd meg idősebb testvéredet vagy barátodat, hogy vágja ki 
a kosárkát rajzunk szerint, te pedig készíts textilből szemet, ba- 
juszt a nyuszinak, és ragaszd a fejére. Ha elkészült, megtöltheted 


a kosarat néhány szem dióval, mogyoróval vagy más apró aján- 
dékkal. 


! 
b 
ő 
Ajándékkosár 


Beküldte: BARÁTI ISTVÁNNÉ 
Halásztelek, óvoda 


KOLTAI ÉVA rajzai 


mmm 9 bet. mata ÖN ZEOS . Tetszem 


s GARAI érés ; 
. Bukfenc 


LEGUGGOLOK, 
" a szőnyeg, amely piros füvű rétnek látszott, 
. teleszórva színes virágokkal, 
mikor lábaimat behajlítottam 

.. — közelebb jött hozzám. 
Ettől virágai szálaikra estek szét, 
fonalszálaikra. 


BEHAJLÍTOM A NYAKAM, 

. és leteszem fejemet a szőnyegre. 

——— Így a mennyezet lesz a padló; 

. — mégsem esem fel. 

Édesanyám a széken 

fejjel lefelé ülve néz, 

arcán nincs nyoma a meglepetésnek. 


" . ELRUGASZKODOM, 

. — lábaimmal eltolom magam a virágoktól, 
mire a szőnyeg végiggurul a hátamon, 
majd pajkosan sarkamra üt. 
"Fekszem a szőnyegen. 

. — A padló a helyére került. 

. Mi volt ez? 


—— BUKFENC! 


FOGARASI VERA: 
Gyűrűhintán... 


Gyűrűsödj gyűrűvé 
Kasodjál kis kassá 
Magasodj magassá 
Lobogjál zászlóvá 
Pendüljél lengővé 
Lendüljél kendővé 
Izmosodj izmossá 
Sűrűsödj kis borssá 
Mozduljál moccanjál 
Beteggé ne váljál! 


SZÁVAY EDÍT rajzá 

FEHÉR KLÁRA: 


A haszontalan 
cipők 


Azt mondta reggel a cipőm, hogy ő nem 


akar iskolába menni. Hogyisne! Amíg én ké- 
peket nézegetek meg mesét hallgatok, 
ő csak csoszog, és unatkozik a pad alatt. 
A bal cipőm kijelentette, hogy ő nem cipő, 
hanem táltos paripa, és elrepül hetedhét or- 
szágon is túl, a jobb cipőm pedig közölte, 
hogy ő bizony versenyautó, esze ágában sincs 
az iskola felé tartani, amikor inkább világ- 
versenyen indul, és legyőzi még a Traban- 
tot is. 

Mondtam nekik, hogy erről hallani se aka- 
rok, gyerünk csak az iskolába! De a bal ci- 
pőm jobb felé húzott, és egyre emelkedett, 
a jobb cipőm balra tartott, keresztbe álltak, 
nem bírtam velük. 

— Mi lesz, Péter? — sürgetett anyuka. — 
EI fogsz késni! Nem látod, hogy öt perccel 
múlt fél nyolc? 

— Nem tudok parancsolni a cipőmnek, 
nem akar iskolába menni. 

— Nahát! — csapta össze a kezét anyu- 
ka — én még ilyet nem láttam! Hát mi vagy 
te? Kiscsoportos óvodás? A jobb lábadra 
húztad a bal cipődet, és a bal lábadra rán- 
tottad fel a jobb cipődet. . . 


Et tt: 

SOMORJAI ÉVA rajza 


gyümölcs. A gyűjtőfogalmak meghatározás 


4 
] 


Játsszunk 


most együtt! 


Kedves Szülők, Nagyszülők! 
Kedves Felnőttek! 


Gyermekeink már óvodás korban is so 
fogalmat ismernek. Tudják, hogy a kutya, 
a macska állat, tudják, hogy az alma, a kört 


azonban sokszor nehézséget okoz. Irányítsu 
rendszerezőképességük fejlődését! 
Beszélgessünk először a családról. Sorol- 
tassuk fel a gyerekkel a család tagjait. Em-. 
lítsük meg, hogy a család összetartozó cso- 
port. Hasonlóan összetartozó csoport a jár- 
művek családja is. Beszéljük meg, hogy miért. 
(Szállítják az utasokat, az árukat, gyorsítják 
a közlekedést. Hasonló tulajdonságaik van- 
nak, azért tartoznak egy családba.) 
Most csoportosítsuk a gyerekkel együtt 
a képen látható tárgyakat azonos tulajdon- 
ságaik alapján. Egy-egy tárgy több szem-. 
pontból más-más csoportba is sorolható. 
Minden esetben mondjuk ki hangosan, hogy 
milyen közös tulajdonságuk alapján soroltuk 
őket egy csoportba. Kérdésekkel segítsük 
a csoportosítás megértését. Például: Miben 
hasonlít egymáshoz a nap, a kályha és a fűtő- 


. test? Vagy: keresd meg a rajzon azokat a tár- 
yakat, amelyek melegítenek! 
. Kérdezzük meg, milyen tulajdonságuk 
. alapján lehetne még csoportosítani! Ha nem 
tudja, segítsünk. 
. — Színük szerint: Keresd ki a piros tárgya- 
kat! (paradicsom, szita, labda) Mi sárga 
a képen? (nap, körte, centiméter) Mi lila? 
(szőlő, lapát, gyűszű) 

Alakjuk (formájuk) szerint: Keresd ki 


a gömbölyű tárgyakat! (nap, labda, para- 
dicsom) 

Felhasználhatóságuk szerint: Látszaké- 
pen olyat, ami ehető? (paradicsom, szőlő, kör- 
te) Hol látsz varróeszközöket? (gyűszű, 
olló, centiméter) Melyek a játékok? (labda, 
lapát, szita) 

Anyaguk szerint: Mi készült műanyagból 
a tárgyak közül? (gyűszű, szita, lapát) És fém- 
ből? (fűtőtest, olló, kályha) 


Csoportosításra sok lehetőség van a raj- 
zunkon kívül is. Amikor a felnőtt leül újsá- 
got olvasni, ültesse maga mellé a gyereket. 
Adjon a kezébe színes újságot, bízza meg 
feladattal. Keressen benne állatokat, jármű- 
veket vagy gyümölcsöket, az újság jellegétől 
függően. Így nemcsak nézegeti a képeket, 
hanem gondolkodik, rendszerez is. Szinte 
minden gyerek várja, hogy legközelebb is 
leülhessen ,olvasni" a felnőtt mellé. . M. E. 


e SOMORJAI ÉVA rajzai 

GYÁRFÁS ENDRE: DÖRMÖGŐ ÉK 
AJÁNDÉKA 


— Nézzétek — szól Dörmi apó —, 
vettem néhány új szerszámot. 
Beraknám a kamrába, de 

üres helyet nem találok. 

A sarokban áll egy láda, 

telistele sok limlommal. 

Dobjátok ki, ami nem kell! 

A legjobb, ha most azonnal. 


Gyürkőzik a két kis medve. 

— Lássuk, mit rejt a vén láda! 

— Lehet, hogy kincs lapul benne? 
— Vigyük ki a napvilágra! 


Feszegetik a tetejét, 

s kiáltanak: — Tárulj, Szézám! 
Előbukkan néhány holmi: 
apró vödör, mini szerszám, 
felfújható gumikacsa, 

facsikó (ha húzzák, csenget), 
tarkabarka műanyag-sün, 
százszor látott képeskönyvek. 


(S? 


; .— Kiskoromban — sóhajt Berci — 


— Kell a kamra más dolgoknak — — Igazad van. Remek ötlet — 
. játszogattam sokszor velük. mondja Marci. — De várj, öcskös! rikkant Berci, s máris szalad; 
. — Nincs már kedvem Támadt egy jó gondolatom: meleg vízzel, mosóporral 
egyikhez sem; menjünk el a borzkölykökhöz! megmossa a játékokat. 
ában van a helyük. — Tudod, nemrég születtek csak. Elmennek a borztanyára, 
SZOL SYEABO NK VESÉES ; Keressük fel őket még ma! s így adják át a csomagot: 


Gumikacsa, csengős faló. . . — Ezt hozták a kicsinyeknek 
ilyen játék nekik való. Dörmiék — vagyis a , nagyok". 
Adjuk oda ajándékba! TÉK 


SÓTI KLÁRA rajzai 


JÓL HANGZIK? Képünkön két különböző színű mezőben sokféle dolog képét látod. Sem az alakjuk, sem a színük nem hasonlít, 


de azért érdemes párokat keresni közöttük, mert egyvalamiben mégis csak hasonlítanak: a nevük csengésében. 
Mi a neve a sárga mezőben látható madárnak? Mondd ki jó hangosan! Keress olyan tárgyat a zöld mezőben, amelyiknek a neve ha- 
sonlóan cseng. Ha megtaláltad, húzz vonalat közöttük. Így folytasd tovább a játékot a két mező képei között mindaddig, amíg páro- 


kat találsz. Végül pár nélkül marad valami. Mi az? Megfejtésül rajzolj egy képet Dörmögő Dömötörnek; legyen rajta az, aminek nincs 
K. M. 


párja. Rajzodat küldd el szerkesztőségünknek! 

